ΓΡΑΠΤΗ ΕΡΩΤΗΣΗ E-1312/02

υποβολή: Erik Meijer (GUE/NGL), Alexander de Roo (Verts/ALE)και Elisabeth Schroedter (Verts/ALE) προς την Επιτροπή

(7 Μαΐου 2002)

Θέμα: Ο επείγων χαρακτήρας και η χωρητικότητα του αυτοκινητοδρόμου που προβλέπεται να διασχίζει το φαράγγι του Kresna στη Βουλγαρία και η ημερομηνία εγγραφής τους στο πλαίσιο του Natura 2000

1. Σε ποιό μέτρο κρίνει η Επιτροπή ότι η επιθυμία να επιλεγεί η κατασκευή ή η διεύρυνση σε διαστάσεις αυτοκινητοδρόμου του διευρωπαϊκού διαδρόμου αριθ. 4 μεταξύ Σόφιας και Θεσσαλονίκης, παρά τις χαμηλές προβλέψεις όσον αφορά τη χρησιμοποίησή του, επηρεάζεται από το φόβο πολιτικών ταραχών στις οποίες θα μπορούσε να οδηγήσει το σχέδιο που είχεποβληθεί πριν από 40 χρόνια στην πρώην Γιουγκοσλαβία την εποχή του Autoput Bratsvo I Jedinstvo (Αυτοκινητόδρομος της αδελφοσύνης και της ενότητας) και το οποίο εξακολουθεί να αποτελεί τη συντομότερη δυνατή σύνδεση μέσω της Σλοβενίας, της Σερβίας και της FYROM για τις οδικές μεταφορές μεταξύ των σημερινών κρατών μελών της Ευρωπαϊκής Ένωσης που είναι η Αυστρία και η Ελλάδα·

2. Μπορεί να αναφέρει η Επιτροπή εάν η εξασφάλιση μιας σχετικής ησυχίας από πολιτική άποψη κατά μήκος της διαδρομής που αναφέρεται στο σημείο 1 σημαίνει ότι καθίσταται περιττή η βραχυπρόθεσμη κατασκευή παράλληλων αυτοκινητοδρόμων μέσω Ουγγαρίας, Ρουμανίας και Βουλγαρίας·

3. Σε ποιό μέτρο η επιλογή και ο επείγων χαρακτήρας της κατασκευής καθορίζονται από τους Ολυμπιακούς Αγώνες που προβλέπεται να πραγματοποιηθούν στην Αθήνα το έτος 2004· Υπάρχει κάποια ουσιαστική ελπίδα να τεθεί έως τότε σε λειτουργία η ως άνω οδική σύνδεση·

4. Μπορεί να αναφέρει η Επιτροπή εντός ποιάς προθεσμίας ελπίζει ότι το φαράγγι του Kresna και οι όχθες του θα περιληφθούν στο πεδίο εφαρμογής του Natura 2000; Πρόκειται να συμβεί αυτό κατά την προσχώρηση της Βουλγαρίας στην Ευρωπαϊκή Ένωση ή πολύ αργότερα· Γνωρίζει η Επιτροπή εάν η εγγραφή αυτή προέχει της κατασκευής του αυτοκινητοδρόμου Ε79 ή εάν θα πρέπει να προηγηθούν οι τελικές αποφάσεις σχετικά με τη χάραξη της διαδρομής του δρόμου αυτού·

5. Με ποιόν τρόπο προτίθεται η Επιτροπή να πείσει τις βουλγαρικές αρχές σχετικά με την ανάγκη να λάβειπόψη τις φυσικές αξίες επιλέγοντας μια εναλλακτική λύση που θα επέτρεπε αφενός να περιορισθεί η οδική κυκλοφορία διαμέσου του φαραγγιού στην τοπική κυκλοφορία και τουρισμό, αφετέρου δε να μετατεθούν οι διαμετακομιστικές μεταφορές προς έναν ενδεχόμενο εξωτερικό οδικό άξονα ή προς ήδηπάρχοντες αυτοκινητοδρόμους·

Απάντηση της κας Wallstrm εξ ονόματος της Επιτροπής

(21 Ιουνίου 2002)

1.-2. Η Επιτροπή δεν γνωρίζει την ύπαρξη άμεσης σχέσης μεταξύ της απόφασης για την κατασκευή ή για την αναβάθμιση του διευρωπαϊκού διαδρόμου αριθ. 4 μεταξύ Σόφιας και Θεσσαλονίκηςπό μορφήν αυτοκινητοδρόμου και φόβων πολιτικής αναταραχής σχετικά με τονAutoput Bratstvo i Jedinstvo(αυτοκινητόδρομος αδελφοσύνης και ενότητας) που κατασκευάστηκε προ 40ετίας στην τότε Γιουγκοσλαβία.

3. Όπως αναφέρεται στην απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1), η έγκριση και η ανάπτυξη διευρωπαϊκών δικτύων μεταφορών σε ολόκληρη την κοινοτική επικράτεια αποβλέπει ειδικά στην εξασφάλιση της βιώσιμης κινητικότητας των ατόμων και αγαθώνπό τους καλύτερους δυνατούς κοινωνικούς, περιβαλλοντικούς και σχετικούς με την ασφάλεια όρους και την ολοκλήρωση όλων των τρόπων μεταφοράς, λαμβανομένωνπόψη των συγκριτικών πλεονεκτημάτων τους. Μέσω των προσανατολισμών αυτών έχουν καθοριστεί έργα κοινού ενδιαφέροντος, των οποίων η εκτέλεση αναμένεται να συμβάλει στην ανάπτυξη του δικτύου σε ολόκληρη την Κοινότητα.

Ως εκ τούτου, η επιλογή του διαδρόμου αριθ. 4 βασίστηκε στα προαναφερθέντα κριτήρια και ακολούθησε τις κατευθυντήριες γραμμές που χαράχτηκαν στην κοινοτική νομοθεσία.

Το χρονοδιάγραμμα ολοκλήρωσης του σκέλους του διαδρόμου αριθ. 4 μεταξύ Σόφιας και του φυλακίου των ελληνοβουλγαρικών συνόρων στην θέση Kulata θα εξαρτηθεί από τις αποφάσεις της βουλγαρικής κυβέρνησης.

4. Ηποχρέωση της Βουλγαρίας να συμβάλει στην δημιουργία του δικτύου Natura 2000, καθορίζοντας ειδικές ζώνες διατήρησης όπως επιτάσσει η Οδηγία για τα ενδιαιτήματα(2), και ειδικών ζωνών προστασίας, όπως επιτάσσει η περί πτηνών οδηγία(3), θα προκύψει στο πλαίσιο της προσχώρησής της.

Η Επιτροπή δεν είναι σε θέση να γνωρίζει εάν ο ενδεχόμενος χαρακτηρισμός, εκ μέρους των βουλγαρικών αρχών, του φαραγγιού της Kresna ως τόπου του δικτύου Natura 2000, θα πραγματοποιηθεί πριν από την σχεδιαζόμενη κατασκευή του αυτοκινητοδρόμου Σόφια — Kulata, ανεξαρτήτως τελικής αποφάσεως για την χάραξη του τελευταίου.

5. Με πολλές ευκαιρίες και σε διαφορετικά επίπεδα, η Επιτροπή έχει επανειλλημένως τονίσει ότι τα κοινοτικά χρηματοδοτικά μέσα δέχονται την χρηματοδότηση έργων μόνο εφόσον τα τελευταία είναι σύμμορφα με το κοινοτικό περιβαλλοντικό κεκτημένο. Αυτό ισχύει ιδιαίτερα για την ανάγκη εκτίμησης των περιβαλλοντικών επιπτώσεων των έργων βάσει διατάξεων ανάλογων με αυτών της Οδηγίας για την εκτίμηση των περιβαλλοντικών επιπτώσεων (ΕΠΕ)(4).

Τμήμα του φαραγγιού της Kresna είναι εγγεγραμμένο στον τελευταίο κατάλογο των σημαντικών για τα πτηνά περιοχών (Important Bird Areas 2000) που συνέταξε η Bird Life International το 2000. Ως εκ τούτου, η Επιτροπή θεωρεί ότι πρόκειται για τόπο σημαντικό για τη διατήρηση της φύσεως εις ό,τι αφορά την εφαρμογή του καταλόγου του Μέσου Προενταξιακών Διαρθρωτικών Πολιτικών (ISPA). Συνεπώς, σε περίπτωση που η Βουλγαρίαποβάλει αίτηση για κοινοτική ενίσχυση μέσω του ISPA για την κατασκευή του σκέλους Σόφια — Kulata του Διαδρόμου αριθ. 4, η Επιτροπή θα βεβαιωθεί για την διενέργεια κατάλληλης περιβαλλοντικής εκτίμησης σύμφωνα με τις οδηγίες ΕΠΕ και με το άρθρο 6 παράγραφος 3 της οδηγίας για τα ενδιαιτήματα.

Επιπλέον, η Βουλγαρία, όπως όλες οι άλλεςποψήφιες χώρες, έχει αναλάβει τηνποχρέωση να συμμορφωθεί με το κοινοτικό περιβαλλοντικό κεκτημένο, ακόμη και πριν από την προσχώρηση, εις ό,τι αφορά κάθε νέο επενδυτικό έργο. Εξασφαλίζεται, έτσι, ότι τα έργα τα οποία χρηματοδοτούνται στη Βουλγαρία από εξωκοινοτικούς πόρους, πρέπει να συμμορφώνονται με τα πρότυπα που ορίζει το κοινοτικό περιβαλλοντικό κεκτημένο. Κατά συνέπεια, πέραν της οδηγίας για την εκτίμηση των περιβαλλοντικών επιπτώσεων, πρέπει να τηρούνται και οι διατάξεις των οδηγιών για τα ενδιαιτήματα και τα πτηνά.

Με την βοήθεια των μέσων αυτών, η Επιτροπή πράττει πάντοτε το δυνατόν προκειμένου να προστατευθεί η πλούσια βουλγαρική βιοποικιλότητα, σύμφωνα με το κοινοτικό κεκτημένο.

(1) ΕΕ L 228 της 9.9.1996.

(2) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.

(3) Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, ΕΕ L 103 της 25.4.1979.

(4) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 73 της 14.3.1997.